Tikrasis skėtaras

Tikrasis skėtaras (Albizia saman) – pupinių (Fabaceae) šeimai priklausanti medžių rūšis, kilusi iš Amerikos tropikų. Natūraliai auga teritorijoje tarp Meksikos ir Peru bei Brazilijos, bet įveistas Pietų ir Pietryčių Azijoje, Okeanijos salose.

Medis yra 17–24 m aukščio, kamieno skersmuo 40–120 cm. Laja plokščia, labai plati, kartais iki 40 m pločio. Lapai sudėtiniai, 20–40 cm ilgio, sudaryti iš 3–9 lapelių porų. Žiedai susitelkę į rausvus žiedynus. Vaisius – 8–20 cm ilgio ankštis.

Tikrasis skėtaras dekoratyvus, ilgaamžis medis. Gali augti virš 500 metų. Venesuelos lygumose po šių medžių šešėliu vidurdienį sugenami galvijai, jis dažnai sodinamas tropikų parkuose.

Pupiniai
Medžiai ir krūmai